open-index/open-wikipedia-markdown huggingface dataset:
פרויקט ליבת הקרח של מזרח גרינלנד

[ממוזער|חוקרי [ליבת קרח|ליבות קרח מקידוח AWI באתר ליבות הקרח EastGRIP]]
**פרויקט ליבת הקרח של מזרח גרינלנד** (באנגלית: **East Greenland Ice-Core Project)**, המכונה EGRIP או EastGrip, הוא פרויקט מדעי לקידוח ליבת קרח מזרם הקרח של צפון מזרח גרינלנד. עונת הקידוח הראשונה בשטח הייתה בשנת 2015. הפרויקט היה צפוי לקדוח עד לבסיס יריעת הקרח עד שנת 2020   אך הקידוח נמשך גם לאחר מכן. לוח הזמנים השתנה עקב מגפת הקורונה, בין השאר, והקידוח נמשך גם ב-2022.

חלק ניכר מהמחנה שהוקם עבור פרויקט קידוח הקרח של תקופת האימיאן בצפון גרינלנד (North Greenland Eemian Ice Drilling - NEEM) הועבר לאתר EGRIP בשנת 2015. תקופת האימיאן (Eemian) הוא שם קיצור לתקופה הבין-קרחונית האחרונה, Last Interglacial , בתקופה שבין 130,000 שנה עד 115,000 שנה לפני זמננו. התקופה הבין-קרחונית האחרונה זוהתה לראשונה בקידוחים באזור העיר אמרספורט, הולנד, על ידי פיטר הרטינג (1875). הוא קרא לשכבות "שכבות אימיאן" ("Système Eémien"), על שם הנהר אם (Eem) עליו ממוקמת אמרספורט.

הציוד נגרר על ידי מספר טרקטורים. הדלק אזל והצוות נאלץ לנטוש חלק מהציוד, והגיע לאתר EGRIP במאי, לאחר תשעה ימי גרירה. 

במרץ 2020 בוטל קמפיין השטח של EGRIP לשנת 2020 עקב מגפת הקורונה. גם עונת השטח של 2021 בוטלה. EastGRIP נפתח מחדש לעבודות שטח בשנת 2022, שם הופעל ה-CryoEgg - חיישן אלחוטי בצורת ביצה, שתוכנן למדוד טמפרטורה, לחץ ומוליכות חשמלית תחת הקרח ולהעביר את הנתונים דרך שכבות קרח עבות. החיישן מספק מידע על זרימת מים ותנאים פיזיים מתחת לקרחונים, וכך משפר את ההבנה של דינמיקת הקרח והשפעת שינויי האקלים. ה-CryoEgg פעל תחת לחצים של מעל 200 בר וטמפרטורות של כ-30 מעלות צלזיוס.  

Cryoegg עוזר למדענים להבין את ההידרולוגיה מתחת לקרח הנע במהירות: היכן זורמים מי נמס, כיצד נבנה לחץ וכיצד קרח מקיים אינטראקציה עם מים נוזליים. הוא מעביר נתונים בזמן אמת. בניגוד לחיישנים מסורתיים הדורשים אחזור, Cryoegg משדר נתונים בזמן אמת לפני השטח, מה שהופך אותו לאידיאלי למחקר בסביבות דינמיות. הוא נועד לשרוד בתנאים קשים עמוק בתוך קרחונים, כולל לחץ גבוה וטמפרטורות נמוכות.

בפרויקט EastGRIP שבגרינלנד, ה-Cryoegg נבדק בהצלחה והצליח להעביר נתונים דרך קרח בעומק של עד 1.3 ק"מ, כשהתכנון היה להגיע לעומק של 2.5 ק"מ. באתר הקידוח הקרח הוא בעובי של כ-2.5 ק"מ ונכון ליולי 2024, המכשיר הגיע לעומק של כ-2,600 מטר.

הבדיקה מצאה שתחתית הקרחון לא צמודה לקרקע אלא מחליקה על בוץ לכיוון האוקיינוס, מה שמעורר חשש להאצת ההמסה והשפעותיה. ה-Cryoegg שימש בעיקר לבדיקות תקשורת ולמדידות בתנאים תת-קרחוניים.

לפי דיווח של Science מפברואר 2025 הקידוח הסתיים ב-2023, אך יומן המחנה של הפרויקט נמשך עד יולי 2024  ודף הפרויקט באתר אוניברסיטת קופנהגן ממשיך עד ינואר 2020  ללא צפי לסיום. 

פרויקט EastGRIP ממשיך גם בספטמבר 2025. לפי עדכוני האתר הרשמי, יש פעילות שוטפת במחנה הקידוח, כולל עבודות מדעיות, מדידות, ותחזוקת ציוד. יומן השדה שמתעד את חיי היום-יום במחנה, כולל תנאי מזג האוויר, התקדמות הקידוח, ותמונות מהשטח.

## קישורים חיצוניים
* 
* אתר רשמי

## הערות שוליים

קטגוריה:גאולוגיה קרחונית
קטגוריה:גרינלנד
קרב מוצב יפתח

**קרב מוצב יפתח** היה קרב שהתנהל ב-7 באוקטובר 2023 במוצב יפתח בין מחבלי גדודי עז א-דין אל-קסאם לבין חיילי צה"ל. הקרב החל בשעה 06:29 והסתיים בשעה 17:00, כשהסתיים טיהור המוצב.

## רקע
מוצב יפתח ממוקם בגזרה החטיבתית המרחבית הצפונית באוגדת עזה. ערב מתקפת הפתע פעל בגזרה גדוד 77 של חטיבה 7, כאשר מחנה יפתח שימש מפקדת הגדוד הגזרתי. בנוסף באותו היום פעלו במוצב כ-10 תצפיתניות, ועוד כ-10 היו בחפיפה.

## מהלך הקרב
בשעה 05:30 בבוקר, במסגרת כוננות עם שחר ובהתאם להערכת המצב והפקודות שהתקבלו, נפרס הגדוד בגזרה.

בשעה 06:29 החל חמאס במתקפת הפתע שלו, ואזעקה פילחה את שנתם של החיילים במוצב יפתח. נעמה בוני, מש"קית ת"ש שומרת בש.ג של המוצב שלחה הודעה להוריה ונמצאה בבהלה גדולה. 20 דקות לאחר מכן, סמל עידו הרוש שהבין את מצבה, יצא בלבוש אזרחי עם נשקו האישי ומחסנית אחת מהמרחב מוגן ורץ להגן עליה. ארבע דקות לאחר מכן הקרב התחיל.

30 מחבלים נעו אל עבר המוצב וניסו לחדור אליו דרך הש.ג. בעקבות ההגעה של סמל הרוש, הגיעו עוד 4 לוחמים, גם הם לבושים בבגדים אזרחיים בלבד והחמישה התחילו לנהל חילופי אש עם עשרות מחבלים ובלמו אותם.

במהלך מכת האש הראשונה נהרג לוחם גולני סמל נתנאל יאנג, ומפקד נוסף נפצע באורח קל.

השעה הייתה כבר 07:00 בבוקר וסגן יואב מלייב, קצין התורן של המחנה, שכיהן בתפקידו כסגן קשר"ג בגדוד 77 הנחה את החיילת בחמ"ל לכרוז לכלל הנמצאים במוצב להגיע לש"ג עם כלי נשק ולהצטרף ללחימה הקשה. בעקבות כך, 3 לוחמי הנדסה של פלוגת הצמ"ה הגיעו לש"ג, שאר חבריהם נשארו במיגונית ולא יצאו ממנה למרות הקרב הקשה של חבריהם עד לשעות הצהריים.

בשלב זה, כבר 20 מחבלים פתחו באש על המוצב. בשעה 07:18 היו נפגעים נוספים וסגן יואב מלייב נהרג בחילופי האש.

בשעה 7:40 בבוקר כבר 27 מחבלים צרו על המוצב ורק שלושה לוחמים נותרו בש"ג. בשלב זה סמל עידו הרוש אשר היה הראשון לקפוץ ולסייע לנעמה, נהרג מאש המחבלים.

בשעה 07:52 המפקד במוצב פקד על לוחם גולני סמל עילי בר שדה שנמצא לבדו עם נעמה בוני המש"קית ת"ש בש.ג, מול 27 המחבלים לסגת אחורה. סמל בר-שדה סירב ונלחם בהם לבדו עד שנורה ונהרג. נעמה בוני ששהתה לצידו התקשרה למגן דוד אדום בניסיון להצילו, אך המחבלים הסתערו על הש.ג והרגו גם אותה.

המחבלים חדרו למוצב, וגנבו האמר צבאי. במקביל אמבולנס צבאי הצליח לחלץ את יובל בן יעקב, שנפגע אנושות אך בדרכו לבית החולים ברזילי נקבע מותו.

בשעה 08:30 בבוקר, תצפיתנית זיהתה את המחבלים נעים על ההאמר לכיוון הגדר ופתחה לעברם באש באמצעות מערכת רואה-יורה. המחבלים נמלטו.

בהשעה 09:00 בוקר הקרב במוצב יפתח הסתיים ופינוי הפצועים החל.

בשעה 11:00 בבוקר בעקבות היתקלויות נוספות וסמוכות למוצב, וזרימה מחודשת של מחבלים לעברו, הקרבות התחדשו הפעם עם לוחמים נוספים שהגיעו  מיחידות שונות. מח"ט צנחנים יחד עם קצינים בכירים של החטיבה ולוחמים מיחידת עוקץ ניהלו לחימה סביב המוצב למול זיהוי מחבלים. מפקד פלגה ביחידת עוקץ רס"ן אריה שלמה צירינג נהרג בהיתקלות, לוחמים רבים נוספים נפגעו בהיתקלויות.

בשעה 17:00 מסתיים הקרב. לאחר סריקות ממושכות של המרחב, מוצב יפתח וסביבתו הוכרזו מטוהרים ממחבלים על ידי כוח מגדוד 51 בפיקוד קצין מחטיבה 7 הלומד במכללה לפיקוד טקטי.

בסך הכל ביום הקרב הקשה נפלו 9 חיילי צה"ל.

## הערות שוליים

קטגוריה:חמאס: פיגועים בטבח שבעה באוקטובר
קטגוריה:טבח שבעה באוקטובר: קרבות
קטגוריה:חטיבה 7
עבדה (חברון)

**עבדה** (בערבית: **عبدة**) הוא אחד מכפריה של העיר דורא בנפת חברון שבהרי חברון, הממוקם 10 ק"מ דרום-מערבית לעיר חברון.

## גאוגרפיה
הכפר עבדה ממוקם באזור הררי, בגובה 750 מטר מעל פני הים. הוא גובל במזרח בכפר ח'רבת כרמה, בצפון בכפר ח'רסא, בדרום בכפר אל-עלקה אל-פקא ובמערב בכפר אמריש.

## היסטוריה
בשנת 1961, תחת השלטון הירדני, התגוררו בעבדה 202 תושבים.

## אוכלוסייה
בשנת 2007 מנתה אוכלוסיית הכפר עבדה, יחד עם הכפרים אל-עלקא א-תחתא ואל-עלקא אל-פוקא כ-403 נפשות, על פי ההתפלגות הבאה:

### משפחות
אוכלוסיית הכפר עבדה מורכבת ממספר משפחות, ביניהן: דודין, קזאז, דרוויש, ח'ילף, אבו ערקוב, סלים, שהין ואקיפאן.

## ראו גם

* דורא, חברון
* נפת חברון

## הערות שוליים

קטגוריה:נפת חברון
עקרב-נמלים הירדן

**עקרב-נמלים הירדן** (שם מדעי: *Birulatus israelensis*) הוא מין של עקרב ממשפחת העקצניים.

## תפוצה ותכונות
אזור תפוצתו לאורך בקעת הירדן, והוא חי בצוותאות בתוך קיניה של נמלת הקציר, ומכאן שמו.

הוא תואר לראשונה על ידי וילסון ר. לורנסו בשנת 2002. עקיצת עקרב זה אינה נחשבת למסכנת חיים. עקרב זה הוא הקטן בעקרבי ארץ ישראל.

עקרבי הסוג קטנים יחסית, כאשר אורך גופו של *B. israelensis* מגיע לכ-15–20 מ"מ.מאפיינים מורפולוגיים עיקריים הם עיניים צדיות קטנות ולעיתים מנוונות, צבתות דקות יחסית, קוצים עדינים ברגליים, צבע גוף בהיר עד חום-צהבהב.

עקרב-נמלים הירדן הוא אחד המקרים הבודדים הידועים של יחסים סימביוטיים עם נמלים בעקרבים. מחקרי שדה הצביעו על התנהגויות ייחודיות: כניסה ויציאה מקיני נמלים, תנועה לאורך שבילי חיפוש המזון של הנמלים, שימוש בערימות פסולת של הקן כמקום מסתור תצפיות הראו כי ניתן למצוא עד 12 פרטים של העקרב בקן נמלים יחיד.

## קישורים חיצוניים

## הערות שוליים

קטגוריה:עקצניים
קטגוריה:ארץ ישראל: עקרבאים
להשתטות לפעמים

"**להשתטות לפעמים**" הוא שיר שכתב אילן גולדהירש, הלחין מרקו בכר ועיבד אלדד שרים. השיר הוקלט על ידי הזמר גבי שושן באלבומו השני של שושן, "שירים שאהבנו", שיצא לאור בשנת 1974.

השיר מבוסס על "Uno Tranquillo" של הזמר האיטלקי ריקרדו דל טורקו, שיר שזכה לגרסאות כיסוי רבות, ובהן הגרסה האנגלית "Suddenly You Love Me" של הטרמלוס והגרסה הצרפתית "Siffler sur la colline" בביצוע ז'ו דסאן. הביצוע העברי דומה במיוחד לשתי הגרסאות הללו, שהן בעצמן עיבוד של השיר האיטלקי המקורי. בלחן של "Uno Tranquillo" השתמשו גם שלישיית התאומים בשירם "קול ששון וקול שמחה" באלבומם "רבותיי פצצה" שיצא ב1969 5 שנים קודם לכן.

## השיר במצעדים
השיר נכנס למצעדי הפזמונים השבועיים של הגל הקל ב-9 בדצמבר 1974 וצעד במשך שלושה שבועות. בשיאו הגיע למקום ה־16 במצעד.

## גרסאות כיסוי
הזמר אורי פיינמן ביצע גרסת כיסוי לשיר באלבומו "אהבה מחודשת 3" משנת 1994.

הזמר שימי רון, הקליט גרסת כיסוי לשיר באלבום "אהבה ים תיכונית" ב-1994, בו הוא מבצע גרסאות כיסוי לשירים ישראליים ידועים.

שלומי בראל, מתמודד תוכנית המציאות המוזיקלית "כוכב נולד 5" ביצע את השיר בשנת 2007.

הראל סקעת ביצע את השיר בשנת 2009, במחזמר "מי שחלם" בהשראת סיפור חייו של יצחק רבין.

## קישורים חיצוניים
* "להשתטות לפעמים", באתר הספרייה הלאומית
* 
* אקורדים לשיר, באתר Tab4u
* "להשתטות לפעמים", במסד הנתונים המוזיקלי Discogs
* "להשתטות לפעמים", במסד הנתונים המוזיקלי Genius
* "להשתטות לפעמים", באתר המוזיקה Spotify
* "להשתטות לפעמים", באתר המוזיקה אפל מיוזיק
* "להשתטות לפעמים", באתר המוזיקה שזאם

## הערות שוליים

קטגוריה:שירי גבי שושן
קטגוריה:שירים בעברית
קטגוריה:שירים שנכתבו על ידי אילן גולדהירש
אלה טקאץ'-דריזין

**אלבירה (אלה) טקאץ'-דריזין** (נולדה ב-1982) היא אשת עסקים, דיפלומטית, יזמית ובלוגרית אופנה למידות גדולות.

שתי חברות בבעלותה נקשרו לפרשת קטרגייט.

## ביוגרפיה
נולדה במולדובה, עלתה לישראל ב־1991 בגיל שמונה עם משפחתה. בישראל התיישבה המשפחה בפתח תקווה ובהמשך עברה לרמלה, שם סיימה תיכון למדעים.

בצבא שרתה שש שנים כקצינה בחיל המודיעין, בין היתר במודיעין פיקוד המרכז בתקופת האינתיפאדה השנייה וחומת מגן ובמדור פח"ע במודיעין פיקוד הדרום. עם שחרורה, הצטרפה לחטיבת המחקר באמ"ן ועבדה במשרד ראש הממשלה כמנהלת פרויקטים

טקאץ'-דריזין היא בוגרת תואר ראשון בממשל דיפלומטיה ואסטרטגיה מהמרכז הבין תחומי בהרצליה (2009-2006), אותו למדה תוך כדי שירותה הצבאי, ובוגרת תואר שני בניהול משא ומתן ויישוב סכסוכים באוניברסיטת קולומביה (2013-2011).

### קריירה
ב-2009 עברה לניו יורק, שם שימשה כיועצת לנושאי מזרח תיכון במשלחת ישראל לאו"ם, במקביל ללימודי תואר שני, ובהמשך עבדה כראש המטה של שגריר ישראל לאו"ם רון פרושאור. ב-2016 חזרה לישראל.

בשנים 2017–2019 הייתה מרצה במרכז הבינתחומי וכן הייתה סגנית ראש המכון לדיפלומטיה בינלאומית במרכז.

ב-2017 הקימה את חברת מאגנה קונסלטינג (Magna Consulting) ושימשה מנכ"לית שלה עד 2021. החברה התמקדה במתן פתרונות מותאמים לממשלות וארגונים, באמצעות שילוב דיפלומטיה וניתוח נתונים ועסקה בין השאר בייעוץ לאו"ם ולבנק העולמי.במקביל הייתה מנהלת פיתוח עסקי של חברת Centraleyes בתחום הסייבר.

ב-2021 הקימה את חברת קויוס, יחד עם אורי שגב ואלי בן מאיר. שנה לאחר מכן הצטרפו אליה טל בר אור וברוך תאגורי כבעלי מניות. באוגוסט 2023 הצטרפה אליה כשותפה חברת RLN Holdings בבעלות אליוט ברוידי. ברוידי מינה כדירקטור מטעמו בחברה את נתן (נייט) מילר, איש יחסי ציבור יהודי-אמריקאי המשמש כדוברו, המקורב לטאקץ' דריזין מזמן שעבד ככותב נאומים במשלחת הישראלית לאו"ם. על פי פרסומיה, החברה היא חברת סטארטאפ המשתמשת בבינה מלאכותית לניתוח עמדות משקיעים פרטיים בשוק ההון, כדי לסייע לחברות ציבוריות להגן על ערכן. החברה הייתה שותפה לקמפיין השפעה שערכו יועציו של ראש הממשלה בנימין נתניהו, יונתן אוריך וישראל איינהורן, לצורך שיפור תדמיתה של קטר, קמפיין שנחשף בנובמבר 2024 ונחקר במסגרת פרשת הקשר בין לשכת נתניהו לממשלת קטר. איינהורן ואוריך גיבשו את המסרים והאסטרטגיה וקויוס יישמה אותם בפועל באמצעות רשת של אווטארים ואתרים מזויפים. עשרות כתבות וציוצים פרו-קטריים פורסמו כך אחרי פרוץ מלחמת חרבות ברזל. חברה בבעלותו של יואב (פולי) מרדכי הזמינה את שירותיה של קויוס עבור קטר, באמצעות חברת מאגנה קונסלטינג, אף היא בבעלותה של טקאץ'-דריזין. בנובמבר 2025 הגישה קויוס לרשם החברות בקשה לפירוק מרצון.

טקאץ'-דריזין היא דוגמנית למידות גדולות ובלוגרית אופנה, תחת הבלוג קימורלה.

### חיים אישיים
נשואה לאברהם דריזין, מנכ"ל חברת הקנאביס נקטסטייג' ואם לשני ילדים.

## קישורים חיצוניים
* אורחת בסטייל – אלה טקאץ׳ דרייזין, בבלוג אומאמי, 11 במאי 2015

## הערות שוליים

קטגוריה:ישראלים ילידי מולדובה
קטגוריה:ישראליות ילידות מולדובה
קטגוריה:נשות עסקים ישראליות
קטגוריה:אנשי עסקים ישראלים
קטגוריה:דיפלומטים ישראלים
קטגוריה:דיפלומטיות ישראליות
קטגוריה:בוגרות אוניברסיטת רייכמן
קטגוריה:בוגרי אוניברסיטת רייכמן
קטגוריה:פרשת הקשר בין לשכת נתניהו לממשלת קטר
קטגוריה:דוגמניות ישראליות
קטגוריה:ישראלים שנולדו ב-1982
קטגוריה:ישראליות שנולדו ב-1982
דיוקן אוליבר קרומוול

**דיוקן אוליבר קרומוול** (באנגלית: **Portrait of Oliver Cromwell**) הוא דיוקן שמן מאת הצייר האנגלי רוברט ווקר, שנוצר בסביבות שנת 1649. זהו אחד הדיוקנאות המפורסמים ביותר של אוליבר קרומוול – מנהיג הצבא הפרלמנטרי בתקופת מלחמת האזרחים באנגליה והלורד המגן של אנגליה, סקוטלנד ואירלנד. היצירה נמצאת באוסף גלריית הדיוקנאות הלאומית בלונדון.

## תיאור היצירה
הציור מציג את קרומוול בדמות רשמית ועצמאית, לבוש שריון צבאי חלקי ומלווה בדמות של נער משרת הניצב לצידו. הפורטרט מעוצב באור רך ותיאטרלי, המדגיש את חזותו התקיפה של קרומוול ואת נוכחותו הפיקודית. קומפוזיציית הדמות שואבת השראה מדימויים צבאיים מקובלים בתקופה, ומושפעת בבירור מדיוקנאות של אנתוני ואן דייק, בפרט הדיוקן של הרוזן מסטרפורד משנת 1636. דמות הנער חוזרת גם ביצירות אחרות באותו סגנון, אך זהותו המדויקת אינה ידועה - בחלק מהעותקים נטען כי מדובר בסר ויליאם טמפל, סר פיטר טמפל או משרת בשם סטניאן, אך אין ראיות חד־משמעיות לכך.

## פרשנות והשוואות
בציור ניתן לזהות השפעה ישירה מיצירות של ואן דייק, הן בתנוחת הדמות הראשית והן בהצבת דמות משנית לצידה. הצעיר המופיע משמאל מהווה תוספת קומפוזיציונית ולאו דווקא ייצוג של אדם ממשי. ניתן לראות השוואות בין ציור זה לבין דיוקנאות של דמויות צבאיות בני התקופה, כמו הרוזן מניופורט ואדון גורינג, בהם שולבו דמויות משניות בעלות אופי סמלי. ציור זה הפך עם השנים לתבנית שעל פיה יצרו ציירים רבים גרסאות נוספות של קרומוול, ולעיתים שולבו בו אלמנטים מתוך יצירות של אמנים אחרים, במיוחד בדיוקנאות שהודפסו לאחר מכן.

## תולדות הייחוס והעותקים
הציור הנוכחי נחשב לאחת מהגרסאות הטובות ביותר מתוך מספר דיוקנאות דומים שנוצרו על פי אותו מודל. סגנון הביצוע הדק מרמז כי ייתכן שמדובר ביצירה שנעשתה בסטודיו של ווקר, ולא בידי האמן עצמו, אך איכותה הגבוהה הציבה אותה בין העבודות הבולטות מסוגה. עותקים נוספים מצויים בגלריה לאמנות של לידס (מתוארך ל־1649), באלטורפ, בטירת נאוורת' ובספריית בודליאן באוקספורד. גרסאות נוספות מציגות הבדלים קלים, כמו העברת מיקום הנער לצד ימין, תנוחות משתנות של היד או הוספת קסדה ברקע.

## תולדות הבעלות
לפי תיעוד היסטורי, הציור ניתן על ידי קרומוול לקולונל נתניאל ריץ', ולאחר מכן עבר בירושה לצאצאו סר רוברט ריץ', הברונט החמישי. בהמשך נמסר למוזיאון הבריטי, ומשם הועבר לגלריה הלאומית לפורטרטים בשנת 1879. בגב הלוח האחורי של היצירה מופיעה כתובת המציינת את שרשרת הבעלות ההיסטורית. במרוצת השנים עברה היצירה ניקוי ושימור, ובמהלך טיפול שבוצע בשנת 1982 נחשפה מחדש שכבת הצבע המקורית במידת האפשר.

## תצוגות
היצירה הוצגה במספר תערוכות נבחרות:
* 1958 – "תערוכת השאלה של הדיוקנאות העכשוויים של אוליבר קרומוול", גלריית הדיוקנאות הלאומית, לונדון
* 1974 – "סמואל קופר ובני דורו", גלריית הדיוקנאות הלאומית, לונדון
* 1977 – "הבריטים הגדולים", מוזיאון סמית'סוניאן לאמנות אמריקאית, וושינגטון

## קישורים חיצוניים

## הערות שוליים

קטגוריה:הגלריה הלאומית לפורטרטים בלונדון: ציורים
קטגוריה:ציורי שמן
קטגוריה:דיוקנאות גברים
קטגוריה:ציורים מהמאה ה-17
קטגוריה:ייצוגים תרבותיים של אוליבר קרומוול
מחנה NEEM

[ממוזער|מיקום מחנה NEEM בתוך [הפארק הלאומי צפון מזרח גרינלנד|הפארק הלאומי של צפון מזרח גרינלנד]]
**מחנה NEEM** היה מתקן מחקר קטן על יריעת הקרח הצפונית של גרינלנד, ששימש כבסיס לקידוח ליבות קרח.

## שם המחנה
ראשי התיבות NEEM הם קיצור של "קידוח קרח מתקופת האימיאן (Eemian) בצפון גרינלנד - North Greenland Eemian. תקופת האימי (Eemian) הוא שם קיצור לתקופה הבין-קרחונית האחרונה, Last Interglacial , בתקופה שבין 130,000 שנה עד 115,000 שנה לפני זמננו.

## מיקום המחנה
המחנה שכן בסביבות 313 ק"מ מזרחית לחוף הקרוב ביותר, מפרץ פיבודי בצפון גרינלנד, 275 ק"מ צפונית-מערבית למחנה הקרח ההיסטורי "קרח צפוני", ו-484 ק"מ מזרח-צפון-מזרחית לסיורפאלוק, היישוב הקרוב ביותר.

## הקמת המחנה
בגיליון נובמבר/דצמבר 2007 של מגזין MIT Technology Review ובאתר האינטרנט שלו פורסמו דיווחים על המאמצים להקמת מחנה זה. במהלך הקיץ היה אוהל עמיד אחד ללינת החוקרים. הגישה הייתה דרך מסלול גלישה (מסלול שלג).

## מטרת המחקר
מטרת המחקר הייתה לחפש קרח שנשמר מתקופת האימי, שכללה תקופת התחממות בהיסטוריה של כדור הארץ.

## הקידוחים
אומדן עובי הקרח באתר קידוח הליבה של NEEM היה כ-2,550 מטר. הקידוחים ב-NEEM החלו ביוני 2009 והקודחים ציפו להגיע לסלע האם בשנת 2010. הקידוח התקדם היטב וחדר את אזור השבירות (כ-800 מטר) ביולי 2009. התוכנית הייתה לעבד את הקרח מתחת לאזור השבירות, בהתאם להחלטה בישיבת ועדת ההיגוי בנובמבר 2008 בקופנהגן.

עד 1 בספטמבר 2009, עומק הקידוח הגיע ל-1,760 מטר, שיא לקידוח ליבות קרח לעונה אחת תוך 100 ימים.

לאחר סיום פעילויות הקידוח, המכונות והכיפה של מחנה NEEM הועברו למיקום חדש במסלול NEEM-EastGRIP, ויצרו את מחנה EastGRIP במיקום. חלק ניכר מהמחנה שהוקם עבור פרויקט קידוח הקרח של תקופת האימי בצפון גרינלנד (North Greenland Eemian Ice Drilling - NEEM) הועבר לאתר EGRIP בשנת 2015.

## הערות שוליים

קטגוריה:גאולוגיה קרחונית
קטגוריה:גרינלנד
דני שושן

ממוזער|דני שושן

**דני שושן** (נולד ב-1945) הוא מוזיקאי, כותב פזמונים, מלחין, זמר ונגן גיטרה בס ישראלי של מוזיקת רוק, שפעל בישראל החל משנות ה-60 של המאה העשרים. היה חבר, בין היתר, בלהקות רוק, מן הראשונות שפעלו בישראל, כמו: הנסיכים, האריות והצ'רצ'ילים. בשנות האלפיים היה חבר בהרכב "אפטר מידנייט" ובהמשך הוביל את ההרכב "הלג'נדרס" (Legends 7), כלהקת מחווה ל"איגלס".

## ביוגרפיה
שושן נולד בקזבלנקה שבמרוקו, וב-1955 עלה לישראל. תחילה התיישבה משפחתו במעברת אופקים, וב-1961 עברה למחנה ישראל, בסמוך ללוד. עם חיסול מעברת מחנה ישראל עברו הוריו ליהוד, ולאחר מותם נקברו בבית העלמין ביהוד. שושן הוא אחיו הגדול של הזמר גבי שושן.

שושן שימש, החל משנות ה-60 וה-70 כסולן של כמה מלהקות הקצב המובילות בישראל: "הנסיכים", "האריות" ו"הצ'רצ'ילים". כשניגן בשנות ה-60 הכיר את חיים סבן, שניגן אז בלהקת האריות ובהמשך הפך לאמרגנה של הלהקה ושל להקות נוספות.להקת הצ'רצילים גם זכתה להצלחה רבה באנגליה בתחילת שנות ה-70 תחת השם "ג'ריקו ג'ונס" (Jericho Jones). שושן המשיך לנגן באנגליה ובהולנד בהרכבים שונים, וגם הקים שם להקה בשם "קלטרוניקס". בשהותו באירופה הקליט והופיע תחת השם "דני שן" (Danny Shann). בסוף שנות ה-80 חזר לישראל וחזר גם להקליט בשמו המוכר דני שושן.

שושן הקליט ב-2003 את השיר "מלך אבוד"' שבהמשך נכלל באלבום "מלך אבוד" (2007), וכמה שנים אחר כך הקליט את האלבום "חיי כמו סרט" (2014).

בעשורים הראשונים של המאה ה-21 היה חלק מההרכב "אפטר מידנייט" (After Midnight), יחד עם המתופף אלי חדד והגיטריסט משה דוידסון. בהמשך הקים וניהל את להקת "הלג'נדרס" (Legends 7), כלהקת מחווה ל"איגלס".

### ככותב פזמונים וכמלחין
שושן כתב פזמונים והלחין שירים שהתפרסמו בביצועים של זמרות וזמרים שונים. ביניהם ניתן למנות את: בסבוסה, טלפון האהבה, טיפת מזל (ששרה זהבה בן), לב זהב (שיר של שרית חדד), ונערי שובה אלי (ששרה מרגלית צנעני) מלא כוס חבר ששר אבי ביטר, באתר שירונט מופיעים כ-110 שירים ופזמונים שאותם כתב, או הלחין, או גם כתב וגם הלחין.

## דיסקוגרפיה
ההקלטות העיקריות שהקליט במהלך הקריירה שלו:
* 1970 – ויניל 7 (בשם דני שן) – Rocking Lady
* 1973 – אלבום (בשם דני שן) – Je sais
* 1974 – אלבום (בשם דני שן) – Attends
* 1974 – אלבום (בשם דני שן) – Your Love
* 1988 – אלבום (בשם דני שושן) – Rocking Sixties
* 2004 – אלבום (בשם דני שושן) – דני שושן
* 2007 – אלבום (בשם דני שושן) – מלך אבוד
* 2014 – אלבום (בשם דני שושן) – חיי כמו סרט
* 2020 – סינגל כאמן אורח (בשם דני שושן) – Don't You Let Me Down

## קישורים חיצוניים

* 
* 
* 
* 
* 
* 

## הערות שוליים

קטגוריה:זמרים ישראלים
קטגוריה:זמרים השרים בעברית
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:זמרי רוק ישראלים
קטגוריה:מוזיקאים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:יוצאי להקות קצב
קטגוריה:חברי להקת הצ'רצ'ילים
קטגוריה:ישראלים שנולדו ב-1945
רוג'ר חנין

**רוג'ר חנין** (בצרפתית: **Roger Hanin**;נולד בשם **רוג'ר לוי**, 20 באוקטובר 1925, אלג'יר - 11 בפברואר 2015) היה שחקן ובמאי קולנוע יהודי-צרפתי, הידוע בעיקר בזכות גילום התפקיד הראשי בדרמת המשטרה הטלוויזיונית "נבארו".

## קריירה
רוג'ר חנין נולד בשנת 1925 באלג'יר, אלג'יריה כרוג'ר לוי להורים יהודים. גיסו היה פרנסואה מיטראן (נשיא צרפת לשעבר), שאשתו, דניאל, הייתה אחותה של אשתו של חנין, כריסטין גוז-רנל.

יחד עם קלוד שברול, כתב חנין את התסריטים לשני סרטי ריגול באמצע שנות ה-60. שברול ביים את "שם קוד: נמר" (1964) ואת "סוכננו הנמר" (1965), בשניהם כיכב חנין בתפקיד הראשי של הסוכן החשאי "לה טיגר".

מסוף שנות ה-70, נהנה חנין מפופולריות מחודשת בצרפת הודות לתפקידיו ב"הפיכה חמושה", דרמה-מדייתית על יציאת בני השבטים מצרפת המטרופולינית, וב"החנינה הגדולה", סרט גנגסטרים על מאפיה יהודית-צרפתית. שני הסרטים בוים על ידי אלכסנדר ארקאדי. בין השנים 1989 ל-2007 גילם את הדמות הראשית בסדרת הטלוויזיה "נבארו".

## קישורים חיצוניים

קטגוריה:יהודים אלג'יראים
קטגוריה:שחקני קולנוע וטלוויזיה יהודים צרפתים
קטגוריה:במאי קולנוע צרפתים
קטגוריה:צרפתים ילידי אלג'יריה הצרפתית
קטגוריה:ילידי 1925
קטגוריה:נפטרים ב-2015
עקרב-חול

**עקרב-חול** (שם מדעי: *Buthacus*) הוא סוג של עקרב ממשפחת העקצניים. מינים מהסוג נפוצים בצפון ובמערב אפריקה, בישראל, בירדן, בסוריה, בחצי האי ערב, בעיראק, באיראן, באפגניסטן ובפקיסטן.

## טקסונומיה
הסוג תואר לראשונה בשנת 1908 על ידי AA Birula, במקור כתת-סוג של הסוג צרבן. הוא הועלה לדרגת סוג על ידי M. Vachon בשנת 1949.

## מאפיינים כלליים
עקרבי-חול הם עקרבים קטנים עד בינוניים (40–75 מ"מ). רוב המינים צהובים, חלקם בצבע חום, צהוב-אפרפר או צהוב-ירקרק. יש להם רגלי הליכה ארוכות ובטן אחורית דקה; הצבתות ברגליבחנין עדינות ומוארכות מאוד. הראשחזה חלק או עם מעט מאוד רכסים.

### ארס
כמו אצל עקצניים אחרים, הארס אצל לפחות חלק מהמינים של עקרב החול חזק יחסית, ויכול להיות בעל חשיבות רפואית לבני אדם.

### בית גידול
רוב המינים חיים בבתי גידול מדבריים צחיחים, סלעיים וחוליים (ומכאן שם העקרב), חלקם בסביבות ערבה צחיחה למחצה. כמו רוב העקרבים האחרים, הם מסתתרים מאור יום בסדקים או במחילות סלע.

### מינים
המינים השונים של עקרבי-חול דומים מאוד זה לזה ותוארו לעיתים כתת-מינים. לפחות 36 מינים ידועים, חלקם זקוקים לעדכון טקסונומי:

## קישורים חיצוניים

* 

## הערות שוליים

קטגוריה:עקצניים
קטלן דרומי

**קטלן דרומי** (שם מדעי: *Androctonus australis*), הוא מין עקרב מדברי ממשפחת העקצניים בסוג קטלן, שתפוצתו בצפון אפריקה. נתונים ארכאים הצביעו על כך שלמין זה עשויה להיות תפוצה רחבה יותר ברחבי המזרח התיכון ועד הודו, אך נתונים אלה הופרכו במחקרים עדכניים יותר.

## מאפיינים
שלא כמו רוב בעלי החיים האחרים החיים במדבריות, הקטלן הדרומי אינו חופר מחילות כדי להגן על עצמו מפני סופת חול. במקום זאת, הוא יכול לעמוד בפני סופות חול חזקות מספיק כדי להסיר צבע מפלדה, ללא כל נזק נראה לעין. עמידותו של הקטלן הדרומי לסופות חול נובעת ממרקם פני השטח יוצא הדופן של השלד החיצוני שלו. שריונו מכוסה בגרגירים בצורת כיפה, באורך  וברוחב . כאשר מרקם פני השטח הזה מתורגם לחומרים אחרים, הוא מגן עליהם במידה מסוימת גם כן, מה שהוביל לאפשרות של חיקוי שריונו בעצמים כמו מטוסים ומסוקים.

## אטימולוגיה
השם המדעי של העקרב, *Androctonus australis,* נגזר מהמילה היוונית *Androctonus* (שמתורגמת כ"קוטל-אדם") והמילה הלטינית *australis* (שמתורגמת כ"דרום") אשר מתורגמות יחד כ"קוטל-אדם דרומי".

## תיאור והתנהגות
הקטלן הדרומי הוא עקרב בגודל בינוני שיכול להגיע לאורך של עד 10 סנטימטרים. יש לו זנב עבה וחזק מאוד, ופסים בצידי כיפתו לראייה טובה יותר בעת תקיפת בעל חיים אחר או לשימוש כהגנה עצמית.

במהלך היום הקטלן מסתתר במקומות לחים וחשוכים, בעוד שבלילה הוא יוצא לצוד. הוא ניזון מחרקים, לטאות קטנות ואפילו יונקים קטנים. דווח על קניבליזם במין זה. הוא נמצא בעיקר במדבריות ובמקומות צחיחים.

## רעלנות
לקטלן הדרומי, כמו לקטלנים נוספים, ארס חזק מאוד  והוא אחד העקרבים המסוכנים ביותר בעולם בשל רעילותו היחסית ומזגו. הוא גובה את חייהם של מספר קורבנות מדי שנה. יש לו את הארס החזק ביותר מסוגו, הוא מורכב בעיקר רעלן עצבי, קרדיוטוקסינים, מיוטוקסינים והמוטוקסינים נוספים. מקרי מוות בבני אדם מתרחשים בדרך כלל עקב אי ספיקת לב ונשימה, לעיתים עקב דימום מוחי, תפקוד לקוי של איברים והלם. LD50 עבור מין זה הוא 0.32. מ"ג/ק"ג באופן תת-עורי. 

הרעלן AaTX1 נמצא במקור בארס של הקטלן הדרומי.

## ראו גם
* קטלן עב-צבתות

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:עקצניים
הסיפור שאינו נגמר (סדרת טלוויזיה)

**הסיפור שאינו נגמר** (באנגלית: **The Neverending Story**, ידוע גם בשם **הרפתקאותיו המונפשות של בסטיאן בלתאזר בוקס**), היא סדרת טלוויזיה מונפשת, שהופקה על ידי CineVox Entertainment והונפשה על ידי Ellipse Animation ו־Nelvana Limited. היא שודרה במשך עונה אחת (1995–1996) ב-HBO, וארכה 26 פרקים. בקנדה, היא שודרה גם בערוץ Family. בישראל, הסדרה שודרה בשנת 1997 בערוץ הילדים בדיבוב עברי. הסדרה מבוססת באופן חופשי על ספרו של מייקל אנדה, "הסיפור שאינו נגמר" משנת 1979.

## עלילה
ילד צעיר בשם בסטיאן עוזר שוב לקיסרית הילדותית ולאנשיה בפנטזיה, ארץ דמיון אליה ניתן לגשת ולהשפיע באמצעות ספר קסום בשם הסיפור שאינו נגמר, משום שהלא-כלום המחריד ונבלים אחרים כמו המכשפה הרעה זאיידה עדיין מאיימים עליה. בתהליך, בסטיאן לומד שיעורים חשובים ורוכש חברים קסומים רבים כמו עצטרול קליפת העץ, דרקון המזל פאלקור ורבים אחרים.

## הבדלים בין סדרת הטלוויזיה לסרט
בסדרה, הלא כלום הוא נבל חוזר. הלא כלום מתואר כחור שחור עם עיניים אדומות מרושעות, השייכות לעיניו של זאב לבן, והוא גרסת הטלוויזיה של גמורק. המכשפה הרעה זאיידה, בניגוד לסרט ההמשך הראשון, לובשת גלימות ירוקות עם מסכת עיניים עם חריצים צהובים. בסרט המקורי, פניה נוצרות על ידי קרם קסום מיוחד. ל"נוגס הסלעים", בשני סרטי ההמשך האחרונים (כולל הסרט השלישי), יש למעשה אישה ובן, ג'וניור. אשתו ובנו מופיעים גם בסדרה.

## צוות המדבבים והדמויות
* ג'נט-ליין גרין בתור זאיידה
* דומיניק זמפרוגנה בתפקיד אטריו
* כריס וויגינס בתפקיד קרל קונרד קוראנדר
* כריסטופר בל בתפקיד בסטיאן בלתאזר בוקס
* ניל קרון בתפקיד נימבלי
* מרילין לייטסטון בתפקיד יגרמול
* בנדיקט קמפבל בתור גובלין צללים
* ג'ון מקגראת' בתפקיד בלוב
* ליסה יאמאנאקה בתפקיד הקיסרית הילדותית ונוגס סלעים ג'וניור
* ריצ'רד בינסלי בתפקיד עצטרול
* ג'יימס רנקין בתור שלושת הראשים
* ג'ון סטוקר בתפקיד גלוקוק, חילזון המרוץ של גלוקוק
* קולין פוקס בתור ראש גדול
* פאם הייאט בתור מורלה
* אלן-ריי הנסי בתפקיד האורקל הדרומי
* דן הנסי בתור ענק הרוח הדרומי 
* גארי קרופורד בתפקיד גרוגראמן, אריה האש
* הווארד ג'רום בתפקיד פאלקור דרקון המזל
* דון פרנקס בתפקיד גמורק
* וויין רובסון בתפקיד אנג'יווק
* ברברה בריין בתפקיד אורגל
* לן קרלסון בתפקיד ורמין
* ג'פרי בואס בתפקיד בארני בקס
* הארווי אטקין בתפקיד נוגס סלעים, מר לועס סלעים
* ג'יין איסטווד בתפקיד גברת נוגסת סלעים

## קישורים חיצוניים

## הערות שוליים

קטגוריה:תוכניות טלוויזיה בשפה הגרמנית
קטגוריה:סדרות הנפשה בריטיות
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה המבוססות על ספרים
קטגוריה:ערוץ הילדים: תוכניות רכש
קטגוריה:הסיפור שאינו נגמר
טרו שימאדה

**טרו שימאדה** (ביפנית: **島田輝**; 17 בנובמבר 1905 – 19 ביוני 1988) היה שחקן אמריקאי יליד יפן.

שימאדה נולד במיטו והיגר לארצות הברית בראשית שנות ה-30 של המאה ה-20. הוא החל לשחק שם בתיאטרון ואחר כך עבר לשחק בתפקידים משניים בהפקות בהוליווד. דרכו הקולנועית נקטעה לאחר שנכלא במהלך מלחמת העולם השנייה, אך ב-1949 חזר לתחום.

לאחר מכן הופיע שימאדה בסרטים ובסדרות טלוויזיה רבים לאורך שנות ה-50 וה-60. בשנת 1970 גילם תפקיד ראשי בפרק בסדרה "הוואי חמש-אפס". אולם תפקידו הידוע ביותר היה בשנת 1967, כאשר שיחק את מר אוסאטו בסרט "אתה חי רק פעמיים" מסדרת סרטי ג'יימס בונד.

כמו כן השתתף, בין היתר, בסרטים "מלחמת העולמות", "גשרי טוקו רי", "נער הגיישה", "הפרס", "מלך עכברוש", "לך, אל תרוץ" ו"באטמן" ובסדרת הטלוויזיה "סטיב אוסטין, האיש השווה מיליונים".

באמצע שנות ה-70 פרש מקריירת המשחק. הוא נפטר בלוס אנג'לס בגיל 82.

## קישורים חיצוניים
* 

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה יפנים
קטגוריה:שחקני תיאטרון אמריקאים
קטגוריה:שחקני תיאטרון יפנים
קטגוריה:שחקנים בסרטי ג'יימס בונד
קטגוריה:מהגרים מיפן לארצות הברית
קטגוריה:אמריקאים שנולדו ב-1905
קטגוריה:אמריקאים שנפטרו ב-1988
אופק 19

**אופק 19** הוא לוויין תצפית מכ"מי מסדרת לווייני אופק מתוצרת ישראל. הוא שוגר מבסיס פלמחים ב-2 בספטמבר 2025 על גבי משגר שביט.

את פיתוחו והפעלתו הובילה חטיבת מערכות טילים וחלל של התעשייה האווירית, בשיתוף יחידה 9900, חטיבת אלתא ומפעל מלמ, יחד עם החברות תומר ורפאל, שפיתחו את מנועי המשגר. עלות הפרויקט היא כ־100 מיליון דולר.

הלוויין מצויד ברזולוציית דימות גבוהה המאפשרת זיהוי עצמים קטנים מ־50 ס"מ, ופועל גם בתנאי חושך ועננות. מטרתו המרכזית היא שיפור היכולות המודיעיניות של ישראל, במיוחד ביחס לאזורים אסטרטגיים כגון איראן ותימן. הלוויין מצלם מגובה של כ-500 קילומטרים ומקיף את כדור הארץ אחת ל-90 דקות.

ב-15 בספטמבר, כשבועיים לאחר שיגור הלוויין, הודיע משרד הביטחון על קבלת תמונות ראשונות ממנו.

## ראו גם
* אופק 13
* אופק 16

## קישורים חיצוניים
* 

## הערות שוליים

קטגוריה:התעשייה האווירית לישראל: לוויינים
קטגוריה:2025 בישראל
קטגוריה:צילום על ידי לוויין
נלי דינר

**נלי הדוויג דינר** (באנגלית: **Nelly Hedwig Diener**; 5 בפברואר 1912 – 27 ביולי 1934) הייתה דיילת אוויר שווייצרית. היא הייתה הדיילת הראשונה באירופה.

דינר החלה לטוס עבור סוויסאייר ב-1 במאי 1934 ונודעה בשם  ("מלאך האוויר"). היא נהרגה בתאונת מטוס סוויסאייר בטוטלינגן בשנת 1934, יחד עם שני אנשי הצוות האחרים ותשעה נוסעים.

## ראו גם
* אלן צ'רץ' - הדיילת הראשונה

## קישורים חיצוניים

## הערות שוליים

קטגוריה:נפטרים ב-1934
קטגוריה:ילידי 1912
קטגוריה:הרוגי תאונות אוויריות
קטגוריה:דיילי אוויר
קטגוריה:סוויסאייר
ריאל חאאן

**ריאל חאאן** (בספרדית: **Real Jaén Club de Fútbol**) הוא מועדון כדורגל ספרדי, שהוקם בשנת 1929 בעיר חאאן. בעבר שיחקה הקבוצה בלה ליגה, וכיום היא משחקת בסגונדה דיויסיון RFEF, הליגה הרביעית בחשיבותה בספרד.

## היסטוריה
המועדון נוסד בשנת 1929 בשם Sociedad Olímpica Jiennense. בשנת 1947 שמו שונה לשמו הנוכחי. בתחילה שיחקה הקבוצה בליגות האזוריות, ובשנת 1943 העפילה לליגה הארצית. בעונת 1952/1953 סיימה במקום הראשון במחוז הצפוני של ליגת המשנה, ועלתה ללה ליגה. בעונת 1953/1954 סיימה הקבוצה במקום האחרון וירדה חזרה לליגת המשנה. לקראת עונת 1955/1956 בלה ליגה שבה ללה ליגה, הצליחה להישאר בליגה לעונה אחת נוספת, אך לאחר עונת 1956/1957 בלה ליגה ירדה שוב לליגת המשנה.

מאז הירידה השנייה לא הצליחה הקבוצה לשוב לליגה הבכירה, ובסיום עונת 1962/1963 ירדה לליגה השלישית. בהמשך חזרה מספר פעמים לליגה השנייה, אך בשנת 2017 ירדה לליגה הרביעית, שבה היא משחקת מאז (נכון לשנת 2025).

בגביע המלך, הישג השיא של הקבוצה הוא העפלה לרבע הגמר בעונת 1957/1958.

הקבוצה מארחת את משחקיה הביתיים באצטדיון נואבה לה ויקטוריה, שנחנך בראשית המאה ה-21 והחליף את האצטדיון הישן, אצטדיון לה ויקטוריה, שנבנה בשנת 1944 זמן קצר לאחר שהקבוצה החלה לשחק בליגה הארצית.

## קישורים חיצוניים

* 

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1929
קטגוריה:אנדלוסיה: ספורט
פואד עווד (ראש מועצה)

**פואד עווד** (בערבית: **فؤاد عوض**; נולד ב־24 בדצמבר 1963) הוא ראש המועצה המקומית מזרעה.

## ביוגרפיה
עווד נולד למוחמד ולהניה וגדל במזרעה. למד בבית הספר היסודי בכפר ובתיכון מקיף במעלות-תרשיחא, אותו סיים בשנת 1981.

לאחר סיום לימודיו עבד במשך שש שנים כמנהל עבודה בחברת הבנייה "אוסאמה הנדסה" שבבעלות אחיו. בהמשך הועסק במשך שנתיים בסוכנות ביטוח, ובשנת 1993 פתח משרד עצמאי לסוכנות ביטוח שניהל עד היבחרו לראשות המועצה.

בשנת 2006 החל בלימודי תואר ראשון במשפטים במכללת שערי משפט, וב־2010 הוסמך כעורך דין. במקביל עסק בעריכת דין כשותף מייסד במשרד "עבוד–דכואר", לצד ניהול משרד הסוכנות לביטוח.

בבחירות לרשויות המקומיות ב-2013 התמודד לראשות המועצה המקומית מזרעה מול חמיד אג'א, ראפת אג'א וקאסם עווד, ונבחר עם 54.4% מהקולות.

בבחירות ב-2018 התמודד פעם נוספת וגבר על קאסם עווד עם 65.65% מהקולות.

בבחירות 2024 נבחר לכהונה שלישית עם 95% מהקולות לאחר שהיה מועמד יחיד.

עווד בוגר לימודי דיפלומה בהנהלת חשבונות מהמכללה האקדמית הגליל המערבי ובעל תואר C.L.U בתחום ביטוח חיים מהמוסד המכללה לביטוח. בנוסף, הוא מכהן כחבר מזכירות ועד ראשי הרשויות המקומיות הערביות, חבר בוועדת המעקב לענייני החינוך הערבי, חבר מליאת הוועדה המרחבית לתכנון ולבנייה חבל אשר, וכן כבעל מניות בתאגיד המים "אל-עין".

## חיים אישיים
בשנת 2000 עבר להתגורר במעלות-תרשיחא, וב־2010 שב למזרעה. נשוי לאחלאם ואב לארבעה ילדים.

## קישורים חיצוניים
* פואד עווד, באתר מועצה מקומית מזרעה

## הערות שוליים

קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:סוכני ביטוח ישראלים
קטגוריה:עורכי דין ערבים ישראלים
קטגוריה:בוגרי המרכז האקדמי שערי מדע ומשפט
קטגוריה:מזרעה: אישים
קטגוריה:ישראלים שנולדו ב-1963
ג'יימס לויד

**ג'יימס לויד** (באנגלית: **James Lloyd**; דצמבר 1769 – 5 באפריל 1831) היה סוחר, איש עסקים ופוליטיקאי ממסצ'וסטס מטעם המפלגה הפדרליסטית, בתקופת השנים הראשונות של ארצות הברית. הוא כיהן פעמיים כחבר הסנאט של ארצות הברית, ובמיוחד החליף את ג'ון קווינסי אדמס לאחר שזה האחרון הפסיד בבחירות המפלגתיות עקב תמיכתו ב"חוק האמברגו" של שנת 1807.

## ביוגרפיה
### ראשית חייו ועסקים
ג'יימס לויד נולד בדצמבר 1769 בבוסטון שבפרובינציית מפרץ מסצ'וסטס, לג'יימס לויד, רופא בכיר בבוסטון, ולשרה (קורווין) לויד. לויד התחנך בבית הספר הלטיני של בוסטון ובקולג' הרווארד, שם קיבל תואר ראשון ב־1787 ותואר שני ב־1790. הוא קיבל עבודה כפקיד מסחר, ובמסגרת זו נסע לרוסיה בשנת 1792.

לויד הפך לסוחר מצליח והיה שותף עסקי קרוב של פרנסיס קאבוט לוול. יחד עם לוול היה בעל מניות מרכזי בבניית הרציפים "India Wharf" ו־"Central Wharf" בבוסטון, וכן היה משקיע משמעותי ב־Boston Athenaeum. הוא שימש כנשיא הראשון של חברת Boston Manufacturing Company, מפעל הטקסטיל הגדול הראשון בארצות הברית.

### קריירה פוליטית
בשנת 1800 נבחר לויד לבית הנבחרים של מסצ'וסטס, וב־1804 זכה בבחירות לסנאט המדינתי. בשנת 1808 נבחר לסנאט של ארצות הברית. הבחירה, שנעשתה על ידי בית המחוקקים המדינתי, התקיימה במועד מוקדם במיוחד, ונועדה לשמש כזלזול כלפי הסנאטור הפדרליסט המכהן, ג'ון קווינסי אדמס, בשל תמיכתו בחוק האמברגו של 1807. אדמס התפטר מוקדם ממושבו, ולויד מונה להשלים את שארית כהונתו. הוא כיהן עד שהתפטר ב־1 במאי 1813, בשל בריאות לקויה.

ב־17 ביוני 1812 הצביע נגד הכרזת מלחמה על בריטניה. ב־28 בפברואר 1812 נשא נאום בסנאט של ארצות הברית על החוק "בדבר הקמת הצי".

לאחר התפטרותו של הסנאטור הריסון גריי אוטיס בשנת 1822, נבחר לויד מחדש ואף נבחר פעם נוספת, וכיהן עד שהתפטר שוב ב־23 במאי 1826, גם הפעם בשל בריאות לקויה. הוא היה בין חברי הסנאט האחרונים מטעם המפלגה הפדרליסטית.

לויד נפטר ב-5 באפריל 1831 בניו יורק ונקבר בבית הקברות של קפלת קינג בבוסטון. בשנת 1811 נבחר לעמית של האקדמיה האמריקאית לאמנויות ולמדעים, וב־1820 נבחר לחבר של האגודה האמריקאית לעתיקות.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית ממסצ'וסטס
קטגוריה:אמריקאים שנולדו ב-1769
קטגוריה:אמריקאים שנפטרו ב-1831
ויליאם ג'וליוס האריס

**ויליאם ג'וליוס האריס** (באנגלית: **William Julius Harris**; 3 בפברואר 1868 – 18 באפריל 1932) היה חבר הסנאט של ארצות הברית מטעם מדינת ג'ורג'יה. הוא היה נינו של צ'ארלס הוקס, שכיהן כחבר בית הנבחרים מטעם קרוליינה הצפונית, וחתנו של ג'וזף וילר, גנרל בצבא הקונפדרציה וחבר בית הנבחרים מטעם אלבמה.

## ביוגרפיה
### ראשית חייו
האריס נולד ב-3 בפברואר 1868 בסידרטאון שבמחוז פולק, ג'ורג'יה, ולמד בבתי הספר הציבוריים. בשנת 1890 סיים את לימודיו באוניברסיטת ג'ורג'יה באת'נס.

הוא נישא לג'וליה נוקס הול וילר (27 בנובמבר 1870 – 6 בינואר 1959), בתו של ג'וזף וילר.

### קריירה
האריס עסק בביטוח כללי ובבנקאות בסידרטאון, ג'ורג'יה. בין השנים 1904–1909 שימש מזכיר פרטי של הסנאטור אלכסנדר ס. קליי.

בכניסתו לפוליטיקה נבחר האריס כחבר הסנאט של ג'ורג'יה מטעם המפלגה הדמוקרטית בשנים 1911–1912. בין 1913 ל־1915 שימש כמנהל לשכת מפקד האוכלוסין של ארצות הברית, וכן שימש כמזכיר בפועל במחלקת המסחר. בשנת 1915 התפטר מתפקידו כאשר מונה כחבר בוועדת הסחר הפדרלית (FTC).

הוא שימש יושב־ראש ה־FTC בשנים 1917–1918. בשנת 1918 נבחר כחבר הסנאט של ארצות הברית מטעם המפלגה הדמוקרטית, ונבחר מחדש ב־1924 וב־1930. בסך הכול כיהן מה־4 במרץ 1919 ועד מותו. במהלך כהונתו היה חבר בוועדת השמורות של היערות הלאומיים בשנים 1929–1932.

הוא מת ב-18 באפריל 1932 מהתקף לב בוושינגטון די. סי.. טקס הלוויה נערך באולם הסנאט של ארצות הברית, והוא נקבר בבית העלמין גרינווד בסידרטאון.

לאחר מותו של האריס בשנת 1932, הכריז מושל ג'ורג'יה, ריצ'רד ראסל הבן, על בחירות מיוחדות בספטמבר של אותה שנה למילוי המושב שהתפנה. ראסל הכריז על מועמדותו וזכה בבחירות, ובכך החליף את האריס בסנאט.

## חיים אישיים
האריס היה בנו של ד"ר צ'ארלס הוקס האריס, רופא במקצועו, ושל מרגרט אן (מונק) האריס. היו לו ארבעה אחים וחמש אחיות. בין אחיו נמנו פיטר סי. האריס, קולונל בצבא ארצות הברית, וד"ר סיל האריס, רופא מאלבמה.

ב־28 ביולי 1905 נישא האריס לג'וליה נוקס הול וילר בניו יורק. בתם, ג'וליה וילר האריס, נולדה בשנת 1909.

## קישורים חיצוניים

*
* 

קטגוריה:אמריקאים ילידי ג'ורג'יה
קטגוריה:בוגרי אוניברסיטת ג'ורג'יה
קטגוריה:חברי הסנאט של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1868
קטגוריה:אמריקאים שנפטרו ב-1932
חברת סיעוד

**חברת סיעוד** היא גוף המספק שירותי סיעוד הכוללים טיפול, ליווי וסיוע לאנשים המתקשים בביצוע פעולות יום־יומיות עקב גיל, מחלה או מוגבלות. בישראל חברות סיעוד פועלות בכפוף לפיקוח ממשלתי ומעניקות שירותים המיועדים בעיקר לאזרחים ותיקים, אנשים בעלי צרכים מיוחדים או מטופלים הנזקקים לשיקום רפואי בביתם.

מערכת הסיעוד בישראל נשענת במידה רבה על חוק הביטוח הלאומי, המעניק לקשישים הזכאים גמלת סיעוד. במסגרת זו, חברות הסיעוד מהוות חוליה מקשרת בין המדינה ובין המטופלים ובני משפחותיהם. הן מספקות שירותי טיפול בבית המטופל, הכוללים עזרה בהלבשה, רחצה, בישול וניהול משק בית בסיסי, ולעיתים גם השגחה צמודה במקרים של חוסר תפקוד מלא. חלק מהחברות מעניקות ליווי רפואי בסיסי, כגון מדידת סימנים חיוניים ונטילת תרופות, וכן שירותי שיקום ביתי לאחר אשפוז. לצד השירותים האישיים, קיימות גם מסגרות חברתיות וקהילתיות כמו מועדוני יום ופעילויות פנאי לגיל השלישי. במקרים שבהם נדרש מטפל זר, החברות מסייעות למשפחות בהליכי קבלת אשרות והבאת עובדים זרים בהתאם לחוק.

## רגולציה ופיקוח
הפיקוח על פעילותן של חברות הסיעוד מתבצע באמצעות משרד העבודה, הרווחה והשירותים החברתיים והמוסד לביטוח לאומי. הפיקוח מוסדר במסגרת חוק הביטוח הלאומי, חוק שירותי סיעוד וחקיקה נלווית דוגמת חוק עובדים זרים. הפיקוח כולל בדיקה של עמידת החברות בתנאי העסקת עובדים, שמירה על זכויות המטופלים, ואיכות השירות הניתן בפועל.

## עובדים זרים
חלק ניכר מהשירותים ניתנים על ידי עובדים זרים שהובאו לישראל באופן מוסדר. עובדים אלה מהווים מענה למחסור בכוח אדם סיעודי מקומי, ומועסקים בעיקר בטיפול אישי צמוד בבית המטופל. לפי מחקרים שונים, מדובר בעשרות אלפי עובדים, שרובם נשים, המהווים נדבך מרכזי במערכת הסיעוד בישראל. לצד תרומתם הרבה, קיימים אתגרים משמעותיים הקשורים לתנאי העסקתם, תלותם המשפטית במעסיקים, והצורך בהגנה על זכויותיהם.

## אתגרים
ענף הסיעוד מתמודד עם מספר אתגרים מרכזיים: מחסור בכוח אדם מקצועי, רמות שונות של איכות השירות בין חברות שונות, עומס בירוקרטי בתהליך קבלת גמלת סיעוד, וכן סוגיות של תנאי העסקת מטפלים. בנוסף, תהליכי ההזדקנות של האוכלוסייה בישראל מגדילים בהתמדה את הביקוש לשירותי סיעוד, וצפויים להציב אתגר למדיניות החברתית והכלכלית בעתיד.

## ראו גם
* המוסד לביטוח לאומי
* עובדים זרים בישראל

## קישורים חיצוניים
* המוסד לביטוח לאומי – גמלת סיעוד
* משרד הרווחה – רישוי ופיקוח על חברות סיעוד

## הערות שוליים

קטגוריה:סיעוד בישראל
קטגוריה:ישראל: ארגוני בריאות ורפואה
ההיסטוריה המטורפת של העולם – חלק 2

**ההיסטוריה המטורפת של העולם – חלק 2** (באנגלית: **History of the World, Part II**) היא תוכנית טלוויזיה מוגבלת אמריקאית שנכתבה והופקה על ידי מל ברוקס, וונדה סייקס, ניק קרול,  ודייוויד סטאסן. הסדרה, שהיא תוכנית מערכונים קומית, משמשת כסרט המשך לסרט הקולנוע משנת 1981 "ההיסטוריה המטורפת של העולם" שנכתב ובוים על ידי ברוקס. כמו סרט הקולנוע המקורי, גם סדרת הטלוויזיה מציגה באמצעות מערכונים פרודיים אירועים מתקופות שונות בהיסטוריה האנושית. הסדרה עלתה לראשונה ב-6 במרץ 2023, בהולו.
## שחקנים ודמויות
### שחקנים ראשיים

### שחקנים נוספים
עוד השתתפו בתוכנית (רשימה חלקית):

## הפקה
למרות שמו המלא של הסרט משנת 1981 - "ההיסטוריה של העולם – חלק 1" - במקור לא היו תוכניות ליצור לו סרט המשך. שם הסרט נגזר ממחזה מאת וולטר ראלי בשם "ההיסטוריה של העולם", שנועד במקור להתפרסם במספר כרכים אך בסופו של דבר רק הראשון הושלם.

עם זאת, באוקטובר 2021, הולו ו- הודיעו כי סדרת המשך נמצאת בתהליכי עבודה, כאשר הצילומים צפוויים להתחיל באביב 2022. עוד פורסם כי מל ברוקס יפיק ויכתוב את הסדרה יחד עם וונדה סייקס,  וניק קרול, שגם יופיעו.

## הפצה
בארצות הברית, שני הפרקים הראשונים שודרו לראשונה בהולו ב-6 במרץ 2023, כאשר הפרקים הנותרים שוחררו בהדרגה במהלך שלושת הימים הבאים. ברחבי העולם הסדרה הופצה באמצעות דיסני+ כסדרה מקורית תחת המותג .

## ביקורות ותגובות
על פי הולו, "ההיסטוריה המטורפת של העולם – חלק 2" היא הסדרה המקורית הנצפית ביותר בשבוע הראשון להשקתה בשנת 2023.

באתר Rotten Tomatoes, אתר המקבץ ביקורות, 73% מתוך 52 הביקורות של מבקרים הן חיוביות, עם דירוג ממוצע של 6.1/10. על פי דעת הרוב, "מל ברוקס מעביר את הלפיד לניק קרול שעומד במשימה עם סדרת מערכונים בביצוע שלל כוכבים שמצחיקה בצורה סוערת - ומדהימה - בדיוק כמו הסרט המקורי." Metacritic, אתר המשתמש בממוצע משוקלל, העניק ציון של 64 מתוך 100 בהתבסס על 22 ביקורות, מה שמעיד על "ביקורות חיוביות באופן כללי".

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קונדל (כדורגל)

**קונדל** (בספרדית: **Club Deportivo Condal **) הוא מועדון כדורגל ספרדי. המועדון נוסד בשנת 1934 בעיר ברצלונה. הקבוצה שיחקה בעבר בלה ליגה ופורקה בשנת 1970.

## היסטוריה
קבוצת כדורגל הוקמה בשנת 1934 בשם Sección Deportiva La España Industrial. כדורגלנים היו עובדי מפעל טקסטיל מקומי. היא שינתה את שמה בשנת 1956. היא שיחקה בליגה אזורית עד שלקראת עונת 1950/1951 קודמה למסגרת ארצית. בעונת 1952/1953 היא החלה לשחק בליגה השנייה. בעונת 1955/1956 היא התקדמה לליגה הבכירה, סיימה את העונה במקום האחרון וחזרה לליגה השנייה. בשנות ה-50 של המאה ה-20 נחתם הסכם שיתוף פעולה עם ברצלונה. במחצית השנייה של שנות ה-50 בקבוצה שיחק פרנססק רודריגס, בשנים 1970-1969 הוא היה מאמן הקבוצה.

מאז ירידה מלה ליגה הקבוצה שיחקה לסירוגין בליגה השנייה או בליגה השלישית עד לעונת 1969/1970. לאחר סיום העונה היא התמזגה עם קבוצה עירונית אחרת תוך הקמת ברצלונה אתלטיק. מועדון זה מהווה קבוצת מילואים של "ברצלונה".

בתחרויות גביע המלך ההישג של הקבוצה היה השתתפות בשלב 1/32 מספר פעמים.

הקבוצה שיחקה באצטדיון לס קורטס שעד לשנת 1957 היה אצטדיון הבית של ברצלונה.

## קישורים חיצוניים

* מידע על הקבוצה

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1934
קטגוריה:ברצלונה: מועדוני כדורגל
הית'ר רקלס

**ג'יימי קת'רין צ'יימברס** (באנגלית: **Jaime Catherine Chambers**; נולדה ב-26 בפברואר 2000) הידועה יותר בשם הבמה שלה, **הית'ר ביי אלגנס** היא מתאבקת אמריקאית, המופיעה בארגון ההיאבקות Total Nonstop Action Wrestling (TNA), שבו היא אלופת זוגות הנוקאאוטס של TNA.

## קריירת היאבקות מקצועית
### תחילת הקריירה (2019–2024)

צ'יימברס ערכה את קרב הבכורה שלה ב-26 בינואר 2019 והופיעה בעיקר ככישרון השבחה עבור ארגון ההיאבקות All Elite Wrestling (AEW) ו-Ring of Honor בין השנים 2021 ל-2024.

### Total Nonstop Action Wrestling  (2024–היום)

בספטמבר 2024, רקלס חתמה על חוזה בארגון ההיאבקות Total Nonstop Action Wrestling (TNA), לאחר שהאגדה של TNA, גייל קים, הציעה לה באופן אישי את החוזה. בתקופה זו, אש ביי אלגנס החלה לשתף פעולה עימה, לאחר ששתיהן סייעו אחת לשנייה לנצח בקרבות. אש סייעה לרקלס בשינוי המראה שלה, כאשר היא החלה להתלבש בסגנון של אש, ובמסגרת שינוי זה גם שונה שם הבמה שלה להית'ר ביי אלגנס. באירוע באונד פור גלורי, שנערך ב-26 באוקטובר, אש והית'ר ניצחו את הצמד של זאיה ברוקסייד וברינלי ריס בקרב הזוגות הראשון של השתיים כצמד. בחודשי נובמבר ודצמבר, אש והית'ר רשמו ניצחונות בקרבות יחידים על דני לונה וג'ודי ת'רט. באירוע ג'נסיס, שנערך ב-19 בינואר 2025, אש והית'ר איתגרו את לונה ות'רט לקרב על אליפות זוגות הנוקאאוטס של TNA, שבו הן הפסידו.

לעומת זאת, ב-14 במרץ 2025 במסגרת האירוע סקריפייס, אש והית'ר ניצחו את לונה ות'רט ובעקבות זאת הפכו לאלופת זוגות הנוקאאוטס של TNA.

## חיים אישיים

צ'יימברס הגדירה את טריפל H וג'ף הארדי כמתאבקים אשר נתנו לה השראה בקריירה. כמו כן, היא מתעמלת לשעבר, שאף השתתפה בתחרויות הרמת כוח במהלך תקופתה בבית הספר התיכון עד שהיא פרשה מכך ועשתה את ההסבה לקריירה בהיאבקות מקצועית תחת הדרכתם של סת' רולינס ומארק ברייב באקדמיית ההיאבקות שלהם, Black and Brave.

## אליפויות והישגים

* **הישגים בארגון ההיאבקות All Heel Wrestling – AHW**
** אליפות שינוי המזל של AHW (פעם אחת)
** אליפות הנשים של AHW (פעם אחת)

* **הישגים בארגון ההיאבקות Chicago Style Wrestling – CSW**
** אליפות הנשים של CSW (פעם אחת)

* **הישגים בארגון ההיאבקות Honor Among Wrestling – HAW**
** אליפות המורשת של HAW (פעם אחת, האלופה הראשונה)

* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-138 מתוך 250 המתאבקות הטובות ביותר לשנת 2024

* **הישגים בארגון ההיאבקות Ragin Pro Wrestling – RPW**
** אליפות הזוהר של RPW (פעם אחת)
** אליפות הנשים של RPW (פעם אחת)

* **הישגים בארגון ההיאבקות SCW Pro Wrestling**
** אליפות גביע QC של SCWPro (פעם אחת)

* **הישגים בארגון ההיאבקות Total Nonstop Action Wrestling – TNA**
** אליפות זוגות הנוקאאוטס של TNA (פעם אחת)  - עם אש ביי אלגנס

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות Impact Wrestling
קטגוריה:אמריקאיות שנולדו ב-2000
אלק שוורץ

**אלק שוורץ** (ברומנית: **Alexandru “Elek” Schwartz** ובצרפתית: **Michel Alexandre Schwartz**; 23 באוקטובר 1908 – 2 באוקטובר 2000) היה כדורגלן ומאמן כדורגל יהודי רומני צרפתי.

שוורץ נולד בבאנאט, אז ב וכעת ברומניה, במשפחה יהודית. הוא נמשך לכדורגל ושיחק, בדרך כלל בתפקיד מגן. בשנים 1926 - 1930 שיחק בקבוצה היהודית קדימה טימישוארה, בשנים 1930 - 1932 שיחק במועדון האתלטי טימישוארה ולבסוף בקבוצה העיקרית של עירו, ריפנסיה. בעת שהקבוצה הייתה בצרפת באימוני הכנה, החליט להישאר, כי רצה לשחק כדורגל מקצועני, שלא היה אז ברומניה, אך היה בצרפת.

בצרפת שיחק שוורץ כדורגל מקצועני בליגה הראשונה, תחילה בשנים 1932 - 1934, ב-Hyères Football Club, בהמשך, בשנים 1934 - 1936 שיחק בקאן, בשנים 1936 - - 1938 בשטרסבורג וב-1938 - 1939 ב-Red Star FC. עם פרוץ מלחמת העולם השנייה עזב את עיר הבירה ונשכר כשחקן-מאמן על ידי Étoile des Sports Montluçonnais. הוא שמר על פרופיל נמוך במהלך המלחמה.

לאחר סיום המלחמה עבר שוורץ לתפקיד המאמן ואימן קבוצות רבות בצרפת, גרמניה, פורטוגל והולנד.

## קישורים חיצוניים

* Elek Schwartz 
* Românul care l-a antrenat pe Eusebio 

## הערות שוליים

קטגוריה:כדורגלנים יהודים רומנים
קטגוריה:מגני כדורגל רומנים
קטגוריה:מגני כדורגל יהודים
קטגוריה:מאמני כדורגל רומנים
קטגוריה:מאמני כדורגל צרפתים
קטגוריה:מאמני נבחרת הולנד בכדורגל
קטגוריה:מאמני איינטרכט פרנקפורט
קטגוריה:מאמני בנפיקה ליסבון
קטגוריה:מאמני פורטו
קטגוריה:מאמני כדורגל יהודים
קטגוריה:רומנים שנולדו ב-1908
קטגוריה:רומנים שנפטרו ב-2000
קטגוריה:יהודים אוסטרו-הונגרים
קטגוריה:יהודים מבאנאט
צ'ארלס דארקי

**צ'ארלס ה. דארקי** (באנגלית: **Charles H. Durkee**; 10 בדצמבר 1805 – 14 בינואר 1870) היה פוליטיקאי, פעיל חברתי ופורץ דרך בוויסקונסין. הוא ייצג את ויסקונסין כחבר הסנאט של ארצות הברית בין 1855 ל־1861, וכיהן שתי קדנציות בבית הנבחרים של ארצות הברית (1849–1853). מאוחר יותר למושל טריטוריית יוטה, תפקיד שבו כיהן מ־1865 עד 1869. לפני הקריירה הפוליטית שלו, דארקי היה אחד ממייסדי העיר קנושה שבוויסקונסין. הוא היה פעיל נמרץ למען תנועת המגבלות על אלכוהול (Temperance) ולמען ביטול העבדות, אם כי באופן אישי התמודד עם בעיית שתיית אלכוהול.

## ביוגרפיה
### ראשית חייו
דארקי נולד ב-10 בדצמבר 1805 ברויאלטון שבוורמונט. הוא עבד כסוחר ועבר לטריטוריית ויסקונסין בשנת 1836, שם עסק בחקלאות ובייעור והיה בין מייסדי העיירה סאות'פורט, שהפכה מאוחר יותר לקנושה. חלק מהקרקעות שהיו בבעלותו נכללות כיום ב־Library Park Historic District.

### קריירה פוליטית
דורקי החל את דרכו הפוליטית כחבר המפלגה הדמוקרטית ונבחר לאספה הטריטוריאלית הראשונה של ויסקונסין, שם כיהן שתי קדנציות. בשנות ה-40 של המאה ה-19 הפך למנהיג מקומי של מפלגת החירות, שתמכה בביטול העבדות. ב־1848 התמזגה מפלגת החירות עם דמוקרטים ומתנגדי עבדות אחרים ליצירת מפלגת האדמה החופשית, ומטעמה נבחר דארקי לשתי קדנציות בבית הנבחרים של ארצות הברית, שבו כיהן מ־4 במרץ 1849 ועד 3 במרץ 1853, כנציג מחוז הקונגרס הראשון של ויסקונסין.

בשנת 1854 התמזגה מפלגת האדמה החופשית עם רוב המפלגה הוויגית ליצירת המפלגה הרפובליקנית, וכמה חודשים לאחר מכן הפך דארקי לסנאטור הרפובליקני הראשון מוויסקונסין, וכיהן בסנאט מ־1855 עד 1861. ב־1865 מונה למושל טריטוריית יוטה וכיהן בתפקיד עד 1869, אז התפטר בשל בעיות בריאות. הוא נפטר ב-14 בינואר 1870 באומהה שבנברסקה, בדרכו חזרה לביתו.

### הנצחתו
דארקי נשא נאום בטקס חיבור מסילות הרכבת בפרומונטורי, יוטה, ב־10 במאי 1869, כאשר חוברו מסילות יוניון פסיפיק וסנטרל פסיפיק.

בית ספר יסודי בקנושה נקרא על שמו במשך שנים רבות, אולם נחרב ב־2008.

ביתו לשעבר, שהפך לבית ספר לבנות וכיום מוכר בשם Kemper Hall, רשום במרשם הלאומי של מקומות היסטוריים.

## קישורים חיצוניים

*
* 

קטגוריה:אמריקאים ילידי ורמונט
קטגוריה:מושלי יוטה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מוויסקונסין
קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מוויסקונסין
קטגוריה:אמריקאים שנולדו ב-1805
קטגוריה:אמריקאים שנפטרו ב-1870
הרמה הסיבירית המרכזית

**הרמה הסיבירית המרכזית** (ברוסית: **Среднесибирское плоскогорье**) הוא אזור הררי עצום בסיביר, אחד האזורים הרוסיים הגדולים.

## גאוגרפיה
הרמה תופסת חלק גדול ממרכז סיביר בין הנהרות יניסיי ולנה. הוא ממוקם בקראטון  ומשתרע על שטח של 3,500,000 קמ"ר, בין יניסיי במערב ל במזרח. מדרום היא גובלת בהרי אלטאי, , , הרי סייאן המזרחיים והמערביים והרים אחרים של טובה, כמו גם  והרי באיקל. מצפון לרמה שוכנת  וממזרח הרמה מפנה את מקומה לשפלת יקוטיה המרכזית ו.

פני השטח של הרמה הסיבירית המרכזית מאופיינים בתחלופה של מישורים ורכסים רחבים, חלקם משוננים בחדות. הרמה המרכזית של סיביר מכסה שליש משטחה של סיביר.

### תת-רמות ותת-טווחים
[ממוזער|נוף [שמורת פוטוראנסקי ברמה]]
המערכת של הרמה הסיבירית המרכזית כוללת מספר רמות ותת-רכסים קטנים יותר, הכוללים, בין היתר, את הרשימה הבאה:
* רמת פוטוראנה, הנקודה הצפון-מערבית הגבוהה ביותר היא ב (הגבוהה ביותר בכל מערכת הרמה) בגובה 1,678 מטר.
*  בקצה הצפוני, הנקודה הגבוהה ביותר היא בגובה 905 מטר.
* , הנקודה הגבוהה ביותר היא בגובה 962 מטר.
* , הנקודה הגבוהה ביותר היא בנקסון (Nakson) בגובה 1,035 מטר.
* , הנקודה הגבוהה ביותר היא בגובה 866 מטר.
* , הנקודה הגבוהה ביותר היא בגובה 700 מטר.
* , הנקודה הגבוהה ביותר בנמאי בגובה 1,509 מטר.
* , הנקודה הגבוהה ביותר היא בגובה 1,125 מטר.
* , הנקודה הגבוהה ביותר היא בגובה 1,022 מטר.

## אקלים
האקלים הוא יבשתי עם קיץ קצר וחם וחורפים ארוכים וקרים מאוד. רוב השטח מכוסה ביערות מחטנאים, כאשר ארזית נפוץ במיוחד. הנהר העיקרי של הרמה הוא טונגוסקה תחתונה. משאבי הטבע שלה, הידועים בשם , עשירים מאוד וכוללים פחם, עפרות ברזל, זהב, פלטינה, יהלומים וגז טבעי.

## קישורים חיצוניים

## הערות שוליים

קטגוריה:רוסיה: גאוגרפיה
קטגוריה:סיביר: גאוגרפיה
קטגוריה:רמות לפי מדינה